สวัสดีค่ะ ชื่อเดียร์ อายุ24 ค่ะเบื่ออาหารค่ะ ไม่รู้เพราะอะไร กินข้าวครบสามมื้อ แต่กินได้น้อยลงกว่าเดิมครึ่งต่อครึ่งแต่น้ำหนักตัวเพิ่มขึ้นตัวออกบวมๆขึ้นนิดหน่อยตอนนี้เพิ่งเริ่มกินยาคุมค่ะ กำลังแพงที่2แล้วปกติไม่เคยกินเลยค่ะ มันเกี่ยวกันมั้ยค่ะหรือที่เบื่ออาหารเป็นเพราะอะไรขอบคะ
สวัสดีค่ะ @ผลข้างเคียงจากยาคุมกำเนิดที่พบได้ ได้แก่ ประจำเดือนออกกระปริดกระปรอย, ปวดศีรษะ, คลื่นไส้, น้ำหนักตัวเพิ่ม, อารมณ์แปรปรวนได้ เป็นต้น @ส่วนอาการเบื่ออาหารนั้น ไม่มีข้อมูลที่ชัดเจนว่าเป็นผลจากยาคุมกำเนิดนะคะ @ส่วนกรณีที่รับประทานลดลงหรือคงที่ แต่น้ำหนักเพิ่ม นอกจากเป็นผลข้างเคียงจากยาคุมกำเนิดแล้ว อาจเป็นจากสาเหตุอื่นๆ ได้ เช่น โรคฮอร์โมนไทรอยด์ทำงานบกพร่อง, โรคไตบางชนิด, โรคตับแข็ง เป็นต้น @เบื้องต้นขอแนะนำให้ รอดูอาการตนเองไปก่อนนะคะ หากมีอาการผิดปกติอื่นๆ เพิ่มเติม เช่น ปัสสาวะเป็นฟอง ปัสสาวะมีเลือด เท้าบวม คอโต ควรไปพบแพทย์เพื่อตรวจวินิจฉัยโรคอีกทีนะคะ